ช็อก ชายชรา พลัดตกช่องระหว่างรางกับรถไฟ มุดไปอยู่ใต้ท้องม้าเหล็ก (คลิป)
อุบัติเหตุแค่เสี้ยววินาที ชายชราในอังกฤษ ลงจากขบวนรถไฟ จู่ๆ ก้าวพลาดพลัดตกลงไปในช่องระหว่างรางกับรถไฟ แถมยังมุดไปอยู่ใต้ท้องโบกี้ เดชะบุญ หญิงสาวก้าวลงต่อจากชายชรา เห็นเหตุการณ์ เข้าช่วยเหลืออย่างสุดความสามารถ,เมื่อ 16 ส.ค.60 เว็บไซต์ เดอะ มิร์เรอร์ เผยแพร่คลิปนาทีระทึกจากกล้องวงจรปิดแสดงให้เห็นเหตุการณ์ ชายสูงอายุคนหนึ่งในอังกฤษ ประสบอุบัติเหตุสุดสะพรึง ระหว่างก้าวลงจากขบวนรถไฟที่สถานีบอร์ดสแตร์ส ซึ่งเป็นสถานีรถไฟที่เงียบสงบ ไม่มีคนพลุกพล่าน ริมชายทะเลในมณฑลเคนต์ ประเทศอังกฤษ เพราะขณะที่ชายคนนี้ก้าวลงมาจากรถไฟนั้น ปรากฏว่าได้เกิดเสียหลักจนทำให้ร่วงลงไปในช่องระหว่างรางกับขบวนรถไฟ และร่างได้ผลุบหายไปอยู่ใต้ท้องรถไฟทันที,ภาพจากกล้องวงจรปิด เผยให้เห็นความพยายามช่วยเหลืออย่างสุดความสามารถของหญิงสาวคนหนึ่งที่ก้าวลงจากรถไฟต่อจากชายสูงอายุผู้นี้ ถึงขนาดเธอได้มุดลงไปใต้รถไฟเพื่อพยายามดึงชายคนนี้ขึ้นมาจากใต้โบกี้ ประกอบกับยังโชคดีที่มีผู้คน 2-3 คนเห็นเหตุการณ์ ได้เข้ามาช่วยเหลือชายสูงอายุคนนี้อย่างเต็มที่ และบอกคนขับรถไฟอย่าเพิ่งเคลื่อนขบวนออกจากชานชาลา จนในที่สุด มีชาย 3 คนได้มาช่วยกันดึงชายสูงอายุขึ้นมาจากใต้รถไฟได้สำเร็จ โดยที่ไม่ได้รับบาดเจ็บใดๆ,จากคำบอกเล่าของคนเห็นเหตุการณ์กับเว็บไซต์ Sun Online บอกว่า มันเป็นโชคดีจริงๆ ที่หญิงสาวคนนี้ก้าวลงจากรถไฟต่อจากชายสูงอายุ เพราะถ้าหากไม่มีใครเห็น ชายผู้นี้คงโดนรถไฟทับจนเสียชีวิตไปแล้ว ทั้งนี้ คลิปอุบัติเหตุครั้งนี้ ระบุเกิดขึ้นเมื่อ 6 มีนาคม 2559 ทว่าเพิ่งถูกนำมาเผยแพร่ต่อสาธารณชน และสื่อต่างประเทศได้นำมาเผยแพร่ต่อบนโลกออนไลน์เมื่อเร็วๆ นี้.
อุบัติเหตุแค่เสี้ยววินาที ชายชราในอังกฤษ ลงจากขบวนรถไฟ จู่ๆ ก้าวพลาดพลัดตกลงไประหว่างราง มุดไปอยู่ใต้ท้องโบกี้ เดชะบุญ หญิงสาวก้าวลงต่อจากชายชรา เห็นเหตุการณ์เข้าช่วยเหลืออย่างสุดความสามารถ
ชายชรา พลัดตกรถไฟ,คนตกรถไฟ,ตกลงไปในช่องระหว่างรถไฟกับชานชาลา,อังกฤษ,อุบัติเหตุ ตกรถไฟ